અમેરિકાની આ જગમશહૂર હોસ્પિટલના ડોક્ટર પણ ઇન્ડિયન છે. પંજાબી ડો. અમનદીપ સલહોત્રાની ગણના બોનમેરો ટ્રીટમેન્ટ માટે પહેલી હરોળના તબીબમાં થાય છે. બોનમેરો ટ્રાન્સપ્લાન્ટ સારવાર અત્યંત મોંઘી છે. આ કેસમાં જ લગભગ 10 લાખ ડોલરનો ખર્ચ થવાની શક્યતા છે. એક ડોલરનો ભાવ અત્યારે રુપિયા 67-68ની વચ્ચે ચાલે છે. અમેરિકામાં મેડિકલ ઇન્સ્યોરન્સ હોય છે એટલે વાંધો આવતો નથી. અલબત ગમે એટલા રૂપિયા ખર્ચીને પણ બોનમેરો ખરીદી શકાતું નથી. એના માટે તો કોઇ પોતાનું હોવું જોઇએ અને એનું બોનમેરો પણ મેચ થતું હોવું જોઇએ.